شاری تاوان ٢ (فیلم)

شاری تاوان ٢ یان لەیاسا دەرچووەکان ٢ () فیلمێکی تاوانکاریی ئەکشنی ساڵی ٢٠٢٢ی کۆریای باشوورە، کە ما دۆنگ سیۆک و سۆن سیۆک کۆ و چۆی گیھوا ڕۆڵی سەرەکی تێدا دەگێڕن. ئەم فیلمە درێژەی فیلمی ساڵی ٢٠١٧یە بە ناوی شاری تاوان ١، فیلمی شاری تاوان ٢ لە ١٨ی ئایاری ٢٠٢٢ بە شێوەی ئایماکس بڵاوکرایەوە. مافی پەخشی فیلمی شاری تاوان ٢ پێشوەختە بە ١٣٢ وڵات فرۆشرا. ئەم فیلمە لە ھەمان کاتدا لەگەڵ کۆریای باشوور لە ئەمریکای باکوور و تایوان و مەنگۆلیا و ھۆنگ کۆنگ و سەنگافورە بڵاوکرایەوە. فیلمەکە لە ١٨ی ئایاری ٢٠٢٢ لە کۆریای باشوور لەسەر دوو ھەزار و ٥٢١ شاشە نمایشکرا. فیلمەکە لە ٢٢ی حوزەیرانی ٢٠٢٢ لە فلیپین لەلایەن کۆمپانیای Raven Company Plus بڵاوکرایەوە. چیرۆکی فیلمەکە باس لەوە دەکات کە؛ چوار ساڵ لە دوای ئۆپەراسیۆنی پاکتاوکردن لە "گاریبۆنگ دۆنگ", لێکۆڵەر "ما سۆک دۆ" گەشت دەکات بۆ "ڤیێتنام" بۆ ڕادەستکردنی گومانلێکراوێک، و بەڵام لەوێ بە بکوژێک دەزانێت کە بۆ ماوەی چەندین ساڵە گەشتیارانی کردووەتە ئامانج و دەیان کوژێت. بڕیاربوو فیلمەکە لە مانگی ئازاری ٢٠٢٠ لە ڤێتنام وێنەی بگیرێت، بەڵام بەھۆی پەتای کۆڤید-١٩، خشتەی وێنەگرتنی فیلمەکە لە ڤێتنام دواخرا و بەشی ناوخۆیی یەکەمجار وێنەیگیرا. وێنەگرتنی فیلمەکە لە مانگی حوزەیرانی ٢٠٢١ کۆتایی ھات.

 ڕۆڵەکان 
 ما دۆنگ سیۆک وەک ما سیۆک دۆ
 سۆن سووک کو وەک کانگ ھای سانگ
 چۆی گوی ھوا وەک جیۆن
 پارک جی ھوان وەک جانگ سو
 ھا جون وەک کانگ ھۆ سیۆک

 سەرچاوەکان 

پۆل:فیلمەکانی کۆریای باشوور لە دەیەی ٢٠٢٠
پۆل:فیلمە ئەکشنییە تاوانکارییەکانی ساڵی ٢٠٢٢
پۆل:فیلمەکانی ٢٠٢٢
پۆل:ئەو فیلمانەی لە سیئۆڵ داندراون
پۆل:ئەو فیلمانەی لە سیئۆڵ وێنەیان گیراوە
پۆل:فیلمەکانی ئایماکس
پۆل:ئەو فیلمانەی لە شاری گوانگجو وێنەیان گیراوە
پۆل:ئەو فیلمانەی لە شاری ئینچۆن وێنەیان گیراوە
پۆل:فیلمەکانی کۆریای باشوور کە لەسەر بنەمای ڕووداوە ڕاستەقینەکان دروستکراون
پۆل:مشتومڕەکانی فیلم لە ڤێتنام